Управници департмана за историју проф. др Божици Младеновић

Извештај о учешћу на научној конференцији у Грацу

Од 08.02. до 09.02.2018. године учествовао сам на научној конференцији (Herrschaftswechsel im langen 18. Jahrhundert. Auswirkungen auf Personal und Regime) у организацији Универзитета у Грацу. Учествовало је укупно тринаест научника из области провинцијске управе у раном новом веку из седам земаља. У оквиру прве секције презентовао сам рад под називом „Roles of Provincial Authorities in the Habsburg Kingdom of Serbia. Political and Economic Aspects“. Након излагања приступило се отвореној дебати у којој су остали учесници постављали питања у вези рада.

Закључци који су на крају конференције изнети односе се на утврђивање односа цивилних и војних власти у правинцијама Хабзбуршке монархије у 18. и почетком 19. века, затим колико је административни апарат монархије чинило домаће становништво, као и на примере промене власти и моћи у одређеним фазама развоја државне управе. У оквиру новоосвојених територија монархије након аустро-турског рата 1716-1718. године утврђене су релације Дворских савета у Бечу и администрација и војних власти у провинцијама.

Ова научна конференција омогућила ми је да продубим нова научна сазнања и да се упознам са истраживачким резултатима историчара са европских универзитета из области државне администрације Хабзбуршке монархије у 18. веку, као и улоге кључних актера у спровођењу државне политике у Југоисточној Европи.

У прилогу овог извештаја достављам програм научне конференције.

С поштовањем,

Доц. др Милош Ђорђевић